CELEX: 32016D1344
Language: ro
Date: 2016-08-04 00:00:00
Title: Decizia de punere în aplicare (UE) 2016/1344 a Comisiei din 4 august 2016 de autorizare a introducerii pe piață a siliciului organic (monometilsilanetriol) ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului [notificată cu numărul C(2016) 4975]

6.8.2016   
            
            
               RO
            
            
               Jurnalul Oficial al Uniunii Europene
            
            
               L 213/12
            
         DECIZIA DE PUNERE ÎN APLICARE (UE) 2016/1344 A COMISIEI
   din 4 august 2016
   de autorizare a introducerii pe piață a siliciului organic (monometilsilanetriol) ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului
   
      
         [notificată cu numărul C(2016) 4975]
      
   
   (Numai textul în limba engleză este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               La data de 27 martie 2013, societatea LLR-G5 Ltd a înaintat o cerere către autoritățile competente din Irlanda în vederea introducerii siliciului organic (monometilsilanetriol) pe piață ca ingredient alimentar nou, în sensul articolului 1 alineatul (2) litera (c) din Regulamentul (CE) nr. 258/97.
            
         
               (2)
            
            
               La data de 17 aprilie 2013, organismul competent de evaluare a produselor alimentare din Irlanda a emis raportul său privind evaluarea inițială. În raportul respectiv s-a concluzionat că este necesară o evaluare suplimentară în conformitate cu articolul 6 alineatul (3) din Regulamentul (CE) nr. 258/97 privind alimentele noi.
            
         
               (3)
            
            
               La data de 26 aprilie 2013, Comisia a transmis celorlalte state membre raportul privind evaluarea inițială.
            
         
               (4)
            
            
               La 10 octombrie 2013, Comisia a consultat Autoritatea Europeană pentru Siguranța Alimentară (EFSA), solicitându-i să efectueze o evaluare suplimentară a siliciului organic (monometilsilanetriol) ca ingredient alimentar nou, în conformitate cu Regulamentul (CE) nr. 258/97.
            
         
               (5)
            
            
               La 9 martie 2016, EFSA a concluzionat, în avizul său privind siguranța siliciului organic (monometilsilanetriol, MMST) ca ingredient alimentar nou destinat utilizării ca sursă de siliciu în suplimentele alimentare și privind biodisponibilitatea acidului ortosilicic din sursa respectivă (2), că siliciul organic (monometilsilanetriol) este sigur în condițiile de utilizare propuse.
            
         
               (6)
            
            
               Avizul oferă suficiente motive pentru a se stabili că siliciul organic (monometilsilanetriol) ca ingredient alimentar nou respectă criteriile prevăzute la articolul 3 alineatul (1) din Regulamentul (CE) nr. 258/97.
            
         
               (7)
            
            
               Directiva 2002/46/CE a Parlamentului European și a Consiliului (3) stabilește cerințe privind suplimentele alimentare. Utilizarea siliciului organic (monometilsilanetriol) ar trebui să fie autorizată fără a aduce atingere cerințelor legislației respective.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Siliciul organic (monometilsilanetriol), astfel cum este menționat în anexa la prezenta decizie, poate fi introdus pe piața Uniunii ca ingredient alimentar nou destinat utilizării în suplimentele alimentare sub formă lichidă pentru adulți, în doză maximă de 10,40 mg siliciu/zi, conform recomandării producătorului, fără a aduce atingere dispozițiilor specifice ale Directivei 2002/46/CE.
   Articolul 2
   Denumirea siliciului organic (monometilsilanetriol), autorizat prin prezenta decizie, pe eticheta produselor alimentare este „siliciu organic (monometilsilanetriol)”.
   Articolul 3
   Prezenta decizie se adresează LLR-G5 Ltd., Golden Mile Industrial Park, Breaffy Road, Castlebar, Co. Mayo, F23 VX58, Irlanda.
   
      Adoptată la Bruxelles, 4 august 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 43, 14.2.1997, p. 1.
   
      (2)  Jurnalul EFSA 2016; 14(4):4436.
   
      (3)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).
   
      ANEXĂ
      
         SPECIFICAREA SILICIULUI ORGANIC (MONOMETILSILANETRIOL)
      
      
         Identitatea siliciului organic (monometilsilanetriol)
      
      
                  Denumire chimică
               
               
                  Silanetriol, 1-metil-
               
            
                  Formulă chimică
               
               
                  CH6O3Si
               
            
                  Masă moleculară
               
               
                  94,14 g/mol
               
            
                  Nr. CAS
               
               
                  2445-53-6
               
            
         Preparat de siliciu organic (monometilsilanetriol) (soluție apoasă)
      
      
                  Parametri
               
               
                  Valoare de specificare
               
            
                  Aciditate (pH)
               
               
                  6,4-6,8
               
            
                  Siliciu
               
               
                  100-150 mg Si/l
               
            
                  Plumb
               
               
                  Nu mai mult de 1 μg/l
               
            
                  Mercur
               
               
                  Nu mai mult de 1 μg/l
               
            
                  Cadmiu
               
               
                  Nu mai mult de 1 μg/l
               
            
                  Arsen
               
               
                  Nu mai mult de 3 μg/l
               
            
                  Metanol
               
               
                  Nu mai mult de 5 mg/kg (prezență reziduală)